jedenásti novozvolení poslanci. Po zaznení štátnej hymny otvoril zasadnutie doterajší primátor Peter Vozár. Po zložení sľubu prevzal novozvolený primátor František Tkáč (KDH, DS, SDKÚ, ANO) insígnie a tiež vedenie schôdze.
Poslanci následne na návrh primátora v tajných voľbách zvolili za zástupcu primátora Jozefa Malého (KDH, DS, SDKÚ), prednostom MsÚ sa stal Miroslav Benča (KDH, DS, SDKÚ), ktorý z tohto dôvodu nezložil poslanecký sľub aj napriek tomu, že vo voľbách získal druhý najväčší počet voličských hlasov.
Pred prejednaním schválenia platu primátora požiadal F. Tkáč poslancov, aby mu priznali len minimálny plat. V diskusii k tomuto bodu vystúpil poslanec Babica, ktorý ocenil prístup nového primátora vzhľadom na nepriaznivú finančnú situáciu v meste a oznámil, že tento minimálny plat pre primátora mesta v Hanušovciach nad Topľou činí mesačne 29.800,- Sk "Aj keby mu ho poslanci neschválili, aj tak by ho zo zákona musel dostať," skonštatoval.
Najbližšie zasadnutie MsZ sa uskutoční ešte v januári, okrem iného budú schvaľovať predsedov komisií a sobášiacich.